﻿ ÎNVĂŢĂMÂNTUL ROMÂNESC 1948–1989 – ÎNTRE DERIVĂ ŞI RECUPERARE INSTITUŢIONAL- FUNCŢIONALĂ DAN CONSTANTIN RĂDULESCU tudiul evidenţiază importanţa deosebită acordată asigurării accesului neîngrădit al populaţiei la educaţie în România, după S 1948. Graţie asigurării, în principal, între 1950–1980, a unor însemnate alocaţii bugetare pentru reţeaua învăţământului, s-au putut obţine în scurtă vreme rezultate pozitive convingătoare – sporirea numărului unităţilor de învăţământ şi a efectivelor personalului didactic, dar mai ales sporirea spectaculoasă a cifrelor de şcolarizare în învăţământul de toate gradele. Totuşi, reforma stalinistă a învăţământului din 1948, în ciuda unor corecţii instituţionale ulterioare, îndepărtase şcoala românească de la tradiţiile sale moderne de şcoală europeană de dinainte de 1948, prejudiciind calitatea actului educativ. Intervenţia specialiştilor din sfera educaţiei a convins autorităţile să emită o nouă lege a învăţământului în 1968, prin care era asigurată revenirea învăţământului din România pe făgaşul tradiţiilor înregistrate până la 1948, cu încorporarea ultimelor modificări ale pedagogiei europene. Criza generalizată a dictaturii ceauşiste de după 1980 ce a generat scăderi drastice ale alocaţiilor bugetare destinate învăţământului a determinat funcţionarea şcolii româneşti în condiţii anevoioase, agravate doar după 1989 de criza generalizată postdecembristă. CADRUL ISTORIC GENERAL Amplele prefaceri ce au cuprins şi societatea românească, după terminarea celei de a doua conflagraţii mondiale, ca urmare a modificării dramatice a raporturilor geopolitice în centrul şi estul Europei şi al înglobării statului român în sfera de dominaţie sovietică, nu puteau lăsa deoparte un capitol atât de important precum învăţământul. În condiţiile în care noua conducere politică şi-a instaurat controlul deplin la Bucureşti la 30 decembrie 1947, sub umbrela Moscovei, printre primele măsuri adoptate, de instituire a unui control total asupra statului şi populaţiei, s-a numărat şi Legea de Reformă a Învăţământului, din 3 august 1948, rămasă în vigoare, cu 1 . unele modificări ulterioare, până în anul 1968 1 Prof. Ştefan Bârsănescu ş.a., Dicţionar Cronologic, Educaţia, Învăţământul, Gândirea Pedagogică din România, Editura Ştiinţifică şi Enciclopedică, Bucureşti, 1978, p. 146. CALITATEA VIEŢII, XVII, nr. 3–4, 2006, p 307–318 308 DAN CONSTANTIN RĂDULESCU 2 De remarcat că prin această reformă şcolară în România se revenea la sistemul unei legi organice unice, ca în 1864, şi că sistemul a rămas în vigoare, până în zilele noastre, prin legile ulterioare ale învăţământului din 1968, 1978 şi 1995. Trebuie spus că planurile ambiţioase de dezvoltare şi modernizare accelerată ale României, în plan economic mai ales, obligau orice fel de regim instalat la cârma ţării să procedeze la o susţinută politică de promovare a accesului populaţiei la educaţie, tocmai pentru asigurarea necesarului de cadre inferior, mediu şi superior calificate reclamate de dezvoltarea prognozată şi urmărită a diferitelor ramuri ale economiei naţionale. Acest lucru reprezenta, de fapt, un scop principal, declarat de reforma învăţământului din 1948. Anterior reformei, la 23 martie 1945, se trecuse la gimnaziul unic de patru ani, deschis tuturor copiilor care absolviră cursurile şcolii primare de patru ani, şi care înlocuia, astfel, cursul supraprimar de trei ani instituit prin legea învăţământului primar, din 1925. În anul şcolar 1945/1946, existau deja 1 507 clase 2 . de gimnaziu, cu aproximativ 50 000 elevi Tot pe această linie, între 1945 şi 1948, s-a adăugat şi înfiinţarea unor instituţii de învăţământ superior. Spre exemplu, în 1945, erau înfiinţate Universitatea Bolyai Ianoş, în limba maghiară, la Cluj, şi respectiv Institutul de Medicină şi Farmacie de la Târgu 3 . Mureş, cu secţii în limbile română şi maghiară 4 , se declanşează campania naţională de lichidare a În iarna anului 1946 analfabetismului – adevărată plagă a societăţii româneşti ce înregistra, încă, în 1945, în ciuda eforturilor depuse în perioada anterioară, un procent, de circa 25% din totalul populaţiei. Campania viza alfabetizarea populaţiei active, între 16–56 ani, neştiutoare de carte şi ea a fost declarată ca încheiată în 1956, fiind, pe această linie, apreciată ca un mare succes în ceea ce priveşte accesul la educaţie al categoriilor defavorizate ale populaţiei. DERIVA INSTITUŢIONAL FUNCŢIONALĂ 1948–1968 Totuşi, pe fond, Reforma Învăţământului din 1948 a determinat în planul 5 . urmărilor practice o serie de rezultate nesatisfăcătoare A fost aleasă, în mod mecanic, o nouă structură organizatorică, copiată, până la simpla traducere a titulaturii instituţiilor de învăţământ, după cea existentă în URSS în acel moment. Spre exemplu, de la un învăţământ primar obligatoriu şi gratuit cu o durată de 7 ani, s-a trecut la un învăţământ primar obligatoriu şi gratuit de 4 ani, cu 2 Prof. Ştefan Bârsănescu, Op. cit., p. 144. 3 Ibidem. 4 Ibidem, p. 146. 5 Ibibem p. 147. 3 ÎNVĂŢĂMÂNTUL ROMÂNESC 1948–1989 309 posibilitatea de a urma facultativ clasele 5–7, ceea ce constituie un real regres, în 1948, atât faţă de evoluţiile pedagogice europene, cât şi faţă de propriile soluţii 6 . progresiste româneşti, în vigoare, deja, din 1925 Corespunzător, cursurile gimnaziale şi liceale de 8 ani sunt reduse la o şcoală medie, ce dura 4 ani, redusă apoi la 3 ani, prin Decretul nr.56/1951, ca în URSS. Reforma învăţământului din 1948 organizase un învăţământ superior constituit din facultăţi, universităţi, institute de învăţământ superior tehnice, agricole, industriale, 7 . pedagogice, artistice, tot după modelul sovietic, cu o durată între 2 şi 5 ani Totuşi, un fapt pozitiv, înregistrat după 1948, l-a reprezentat încadrarea în învăţământul elementar (primar), în decurs de câţiva ani, practic, a totalităţii copiilor de vârstă şcolară între 7–11 ani (deja, în anul şcolar 1948/1949, fusese 8 , fapt ce reprezenta şcolarizat, în această categorie, un procent de circa 92,1% pentru acest nivel de învăţământ împlinirea unui deziderat istoric – şcolarizarea integrală a tuturor copiilor de vârstă şcolară. În anul 1948, au fost constituite unităţi de învăţământ special pentru copiii cu handicap psihic şi locomotor şi, tot în 1948, au fost înfiinţate Institutul de Construcţii Bucureşti, Institutul de Artă Teatrală şi Cinematografică „I.L. Caragiale” Bucureşti, Institutul de Petrol şi Gaze Bucureşti 9 . şi Institutul de Mine din Petroşani Copiii, între 3 şi 7 ani, erau şcolarizaţi în unităţi de învăţământ preşcolar – grădiniţe cu orar zilnic, săptămânal, sezonier – organizate, în timp, într-o adevărată reţea naţională subordonată şcolilor elementare din teritoriul de reşedinţă, sau unor 10 . unităţi administrativ-economice Întrucât, cum s-a arătat deja, consecinţele reformei învăţământului din 1948 erau dintre cele mai alarmante pentru evoluţia generală a sistemului, s-au operat o serie de modificări legislative, având drept scop optimizarea organizării şi funcţionării şcolii româneşti. Astfel, pe 18 iulie 1956, durata şcolii elementare a fost sporită la 7 ani, iar a 11 . şcolii medii, la 11 ani, organizate pe două profile – real şi uman Deja, în decembrie 1953, învăţământul profesional şi tehnic, fusese reorganizat în şcoli de ucenici de 2–4 ani, şcoli de maiştri pentru absolvenţii şcolilor de ucenici cu minim 3 ani practică în producţie şi, respectiv, şcoli tehnice 12 . pentru absolvenţii şcolilor medii Ulterior, în 1959, s-au organizat pentru salariaţi cursuri serale de nivel mediu şi superior, în vederea ridicării nivelului de cunoştinţe generale al personalului 13 economic şi administrativ . 6 Ion Gh. Stanciu, Pedagogia românească în secolul XX, Bucureşti, 1981. p. 194. 7 Stefan Bârsănescu, Op. cit., p. 147. 8 Prof. Ştefan Bărsănescu, Op. cit., p. 152. 9 Ibidem. 10 Ibidem. 11 Ibidem. 12 Prof. Ştefan Bărsănescu, Op. cit., p. 168. 13 Ibidem, p. 160. 310 DAN CONSTANTIN RĂDULESCU 4 14 Durata şcolii elementare a sporit, apoi, la 8 ani, în 1961. În mod similar, şcoala medie (liceul), a sporit ca durată la 12 ani, în 1961 (ca 15 înainte de 1948), păstrându-şi însă titulatura stabilită de reforma stalinistă, din 1948 . În 1959, se înfiinţează la Bucureşti, Iaşi, Cluj, Timişoara, Craiova, Galaţi, 16 Braşov , Institute Pedagogice de trei ani, destinate pregătirii profesorilor care predau la clasele 5–7 (5–8). În 1961, se înfiinţează alte institute de acest gen, la 17 Bacău, Baia Mare, Arad, Constanţa şi, respectiv, la Oradea, în 1968 . Pe 17 septembrie 1962, se înfiinţează Universitatea Timişoara, iar pe 27 august 1965, Universitatea Craiova, urmate de Universitatea Braşov, în 1971 şi de 18 Universitatea Galaţi, în 1974 . De o reală importanţă s-au dovedit a fi, pentru promovarea accesului la educaţie generalizarea şcolii elementare la toate nivelurile, eradicarea analfabetismului, construirea unui mai mare număr de localuri de şcoală şi de săli de clasă, la care se adaugă, evident dotarea lor corespunzătoare, reclamată de exigenţele învăţământului modern. Se poate concluziona că, după 1948, politicile de promovare a accesului la educaţie au înregistrat succese însemnate, în ceea ce priveşte baza materială, efectivele cadrelor didactice, dar mai ales, efectivele şcolarizate de elevi şi studenţi, în ciuda orientărilor eronate rezultate din copierea modelului educaţional sovietic total străin tradiţiilor europene acumulate în România anterior anului 1948. Câteva date statistice sunt ilustrative, în acest sens. Spre exemplu, efectivele elevilor din clasele 5–8 sporesc de la 119 119, în 19 1938, la 284 450, în 1948 şi, respectiv, 1 434 750, în 1965 . La fel, în învăţământul mediu (liceal) se înregistrează evoluţii ascendente, de la 299 unităţi şcolare, în 1938, la 589 unităţi de profil în 1965, ultimele frecventate 20 de un număr de 371 724 elevi . Era un spor remarcabil, dacă se ţine seama că, în 1956, în şcolile medii din România erau înregistraţi circa 85 000 elevi. Învăţământul superior înregistrează, de asemenea, evoluţii ascendente în ceea ce priveşte cifrele de şcolarizare, în comparaţie cu anul 1938 (28 700 studenţi) 21 ajungându-se, în anul 1956, la un număr de 62 700 studenţi . Este evident că aceste rezultate semnificative s-au datorat, în primul rând, sporirii permanente, după 1948, a alocaţiilor bugetare repartizate Ministerului Învăţământului. De la 1 682 milioane lei alocaţi, în acest scop, în 1951, se ajunge la 2 196 milioane lei alocaţi în 1956, la 2 917 milioane lei, în 1959, la 6 529 milioane 14 Ibidem, p. 158. 15 Ibidem. 16 Ibidem, p. 160. 17 Ibidem, p. 161. 18 Prof. Ştefan Bârsănescu, Op. Cit., p. 161. 19 Ibidem. 20 *** L'Enseignement a la portée de tous dans RPR, Bucarest, 1956, p. 20. 21 Ibidem. 5 ÎNVĂŢĂMÂNTUL ROMÂNESC 1948–1989 311 lei, în 1965, la 9 235,1 milioane lei, în 1970, la 12 822,8 milioane lei, în 1975 şi la 22 17 691,2 milioane lei, în 1980 . RECUPERAREA INSTITUŢIONAL-FUNCŢIONALĂ 1968–1989 Se creaseră însă, în timp, contradicţii flagrante între baza materială în expansiune şi modernizare şi sporurile de efective ale cadrelor didactice, elevilor şi studenţilor, precum şi acumulările de ordin profesional educativ, pe de o parte şi conţinutul inadecvat şi contraproductiv generat, în plan instituţional şi organizatoric de Legea de Reformă a Învăţământului din 1948, care au fost rezolvate, într-o primă etapă, prin intermediul Legii Învăţământului din 1968. 23 Legea privind învăţământul din România, votată la 13 mai 1968 , reînnoda practic, tradiţiile învăţământului naţional de respiraţie autentic europeană, vremelnic întrerupte în 1948, confirmând, o dată în plus, valoarea şi oportunitatea experienţei româneşti în domeniu, inclusiv în ceea ce priveşte promovarea accesului la educaţie pentru populaţia tânără a ţării. În plus, gratuitatea întregului proces de învăţământ, statuată prin lege, reprezenta atunci, o realizare de excepţie pentru România, care nu era o mare putere economică şi a fost susţinută cu fonduri bugetare însemnate, în vederea materializării sale depline, mai ales între 1948–1980. Datele statistice culese acoperă concluziile de mai sus. Spre exemplu, în România, în anul şcolar 1961/1962, funcţionau 7 637 grădiniţe de copii, deservite de 13 142 educatoare şi având 375 667 copii între 3 şi 6 ani, iar, în învăţământul general şi mediu teoretic erau înregistrate 15 638 unităţi şcolare, în care funcţionau 110 787 cadre didactice, pentru pregătirea unui număr de 2 808 239 elevi, la care se adăugau alte 47 şcoli cu profile artistice (arte plastice, 24 coregrafie, muzică), cu 1 372 cadre didactice şi 17 204 elevi . Tot în acel an şcolar, erau înregistrate 601 şcoli profesionale cu 8 594 cadre didactice şi 159 732 elevi şi 32 şcoli pedagogice (pentru pregătirea educatorilor şi învăţătorilor), cu 642 cadre didactice şi 9 267 elevi şi, respectiv, un număr de 282 25 şcoli tehnice şi de maiştri, cu 3 054 cadre didactice şi 46 954 elevi . Învăţământul superior era, în 1961/1962, structurat pe 151 unităţi de profil, deservite de 10 360 cadre didactice şi în care funcţionau 83 749 studenţi 26 români şi 741 studenţi străini . În anul şcolar 1970/1971, deci după aproape un deceniu, în învăţământul preşcolar se înregistrau 10 336 localuri de grădiniţe, iar reţeaua învăţământului 22 I. Tulpan, Dépenses sociales et culturelles de I'Etat Roumain, Bucarest, 1967, p. 11; Anuarul Statistic al RSR, 1981, p. 562–563. 23 Legea privind învăţământul din RSR, 1968, Bucureşti, 1968, articolele 1–12. 24 Ştefan Bârsănescu, Op. cit, p. 162. 25 Ştefan Bârsănescu, Op.cit,, p. 162. 26 Ibidem. 312 DAN CONSTANTIN RĂDULESCU 6 preuniversitar cuprindea 14 127 şcoli generale, 577 licee teoretice, 226 licee de specialitate, 463 şcoli profesionale, 131 şcoli tehnice post liceale şi de maiştri şi 27 . 71 şcoli speciale pentru handicapaţi Totodată, s-a reuşit recrutarea şi pregătirea unui număr tot mai mare de educatori, învăţători şi profesori. De aceea, efectivele personalului didactic din România au putut spori, de la 55 215, în 1938/1939, la 86 490 în 1948/1949 apoi, la 137 974, în 1960/1961 şi, 28 respectiv, la 209 300, în 1970/1971 . Dar cel mai elocvent spor l-a înregistrat populaţia şcolară din România. 29 Pentru exemplificare, redăm mai jos un tabel, cuprinzând : Evoluţia populaţiei şcolare din România, pe forme de învăţământ, între 1938/1939–1970/1971 (cifre şi procente) Categoria de 1938/1939 1948/1949 1960/1961 1970/1971 învăţământ Total general 1781290 100 2203728 100 3195229 100 4364652 100 Învăţământ superior 26489 1,5 48676 2,2 71989 2,2 151885 3,5 Licee teoretice 29004 1,6 55020 2,6 243534 7,6 387314 8,9 Licee de profil (Ind. Agr., Artistic, 20283 1,2 89544 4,1 9040 0,3 118577 2,7 Economic, Pedagogic) Învăţământ 39250 2,2 61372 2,7 169307 5,3 317367 7,2 profesional şi tehnic Învăţământ obligatoriu de 1575477 88,4 1791182 71,3 2346322 73,5 2941625 67,4 cultură generală (primar-gimnazial) Învăţământ preşcolar 90787 5,1 157934 7,2 354677 11,1 448244 10,3 Din examinarea tabelului rezultă că, între 1938–1970, în România, populaţia şcolară a sporit considerabil atât per total, cât şi în cadrul diferitelor niveluri şi profiluri de învăţământ, cu excepţia liceelor de profil, unde, după 1948, se înregistrează scăderi în efective şi procente ale numărului de elevi înmatriculaţi, datorită desfiinţării multor licee de profil şi supradimensionării învăţământului profesional. După 1965/1966, situaţia a început să se îmbunătăţească, prin reînfiinţarea liceelor de profil. În 1972/1973, se aprecia că în şcolile din România învăţau peste patru milioane şi jumătate de elevi şi studenţi şi că un locuitor din 5 era cuprins într-o 30 formă de învăţământ . 27 Ministere de l’Enseigmement, Le Development de l’enseignement en RSR 1970–1971, Bucarest, 1971, p. 7. 28 Ibidem, p. 5. 29 Ministere de l’Enseignement, Op. cit, p. 6. 30 *** Dezvoltarea şi perfecţionarea învăţământului în RSR, Bucureşti, 1973, p. 2. 7 ÎNVĂŢĂMÂNTUL ROMÂNESC 1948–1989 313 În acelaşi an, funcţionau 2 465 şcoli de cultură generală cu clasele 1–10, ce cuprindeau aproape 91% din copiii între 6–16 ani, în timp ce în învăţământul liceal 31 . erau cuprinşi 505 000 elevi Învăţământul profesional reuşise să pregătească, între 1949 şi 1972, un număr de circa 1 200 000 muncitori, alţi 2 500 000 fiind calificaţi prin cursuri organizate 32 la locul de muncă . Corespunzător, numărul studenţilor practic s-a dublat, între 1960/1961 şi 1972/1973, ajungând să se cifreze la un număr de 144 000 studenţi. Se înregistrau însă şi unele neajunsuri. Deşi numărul studenţilor se dublase în 1972/1973, comparativ cu 1960/1961, el scăzuse faţă de efectivele de 151 885 studenţi, înregistrate în 1970/1971. De asemenea, nu se reuşise stabilizarea în suficientă măsură a şcolii generale de 10 ani, în acest sens înregistrându-se sporirea procentului copiilor care întrerupeau şcoala, după terminarea clasei a VIII-a, de la 40% în anul şcolar 33 1969/1970, la circa 63% în anul şcolar 1972/1973 . De aceea, s-au adoptat măsuri energice de consolidare a organizării şi funcţionării şcolii de 10 ani, a cărei generalizare a fost prevăzută a se încheia în anul şcolar 1976/1977, în loc de 34 . 1972/1973, cât se stabilise, iniţial, prin lege, în 1968 Corespunzător, în învăţământul preşcolar erau înregistrate, în anul şcolar 1972/1973, un număr de 11 542 grădiniţe de copii, ce cuprindeau un procent mediu de 44,3% din totalul copiilor între 3–6 ani, din întreaga ţară (47,5% în mediul urban, 42,4% în mediul rural), foarte departe însă de procentul total de 80% stabilit 35 . în 1968 Disfuncţiile înregistrate în aplicarea în practică a unora dintre prevederile legii învăţământului din 1968 deja prezentate – fluctuaţiile cifrei de şcolarizare, la unele categorii de învăţământ, nerespectarea calendarului prevăzut pentru generalizarea deplină a şcolii de cultură generală de 10 ani, creşterea procentului de abandon şcolar după clasa a VIII-a, dar, mai ales, intenţia declarată a conducerii statului de a proceda la o sporire a controlului politico-ideologic, asupra şcolii româneşti, alterându-i, astfel, misiunile tradiţionale formativ-educative, au determinat o serie de perturbări şi dificultăţi în funcţionarea unităţilor şcolare, în anii 70, agravate, ulterior, de colapsul economic din ultimii ani ai dictaturii ceauşiste (1980–1989). Situaţia era cu atât mai dificilă cu cât, deşi nu se justifica din punct de vedere instituţional, din iniţiativa cuplului dictatorial s-a emis, în decembrie 1978, o nouă lege a învăţământului, prin care, de fapt, se instituia un control riguros al instituţiilor şcolare de către autorităţi. 31 Ibidem, p. 3. 32 *** Dezvoltarea şi perfecţionarea învăţământului în RSR, Bucureşti, 1973, p. 4. 33 Ibidem, p. 6. 34 Ibidem, p. 19, vezi Legea privind învăţământul în RSR, Bucureşti, 1968, art. 230. 35 Ibidem, p. 13. 314 DAN CONSTANTIN RĂDULESCU 8 Totuşi, trebuie remarcat că, în ciuda crizei economice şi a dificultăţilor cu care s- a confruntat, după 1980, şcoala românească a fost capabilă să păstreze cadenţa şi coerenţa în funcţionare şi să înregistreze chiar unele rezultate surprinzătoare în privinţa accesibilizării procesului educativ în rândul populaţiei, dacă se ţine seama de condiţiile grele în care erau obţinute. Spre exemplu, în anul şcolar 1983/1984, populaţia şcolară a României atinsese un număr de 5 888 358 elevi şi studenţi, ceea ce înseamnă că, în acel moment, unul din 4 cetăţeni urma o formă de învăţământ (faţă de unul din 5, câţi se înregistrau, în anul şcolar 1972/1973), toţi deserviţi de un număr de 241 411 cadre didactice, în cadrul a 29 36 . Totuşi, în ciuda devotamentului 207 instituţii şcolare de toate nivelurile şi profilele şi profesionalismului cadrelor didactice, prin care s-a reuşit, până în 1989, menţinerea în stare de funcţionare a întregului sistem şcolar, evoluţiile înregistrate după 1980 erau dintre cele mai îngrijorătoare, afectând inclusiv procesele din sfera promovării accesului la educaţie. Din acest punct de vedere, se impune completarea afirmaţiilor de mai sus cu informaţii din ordin statistic, legate de evoluţia învăţământului românesc în acei ani (1980–1989). Într-adevăr, ca urmare a reducerii volumului fondurilor bugetare anuale alocate învăţământului, în anii ’80, au putut fi înregistrate evoluţii nesatisfăcătoare, 37 . în cazul multor indicatori aparţinând sistemului, evidenţiate de tabelul de mai jos Populaţia ocupată pe ramuri ale economiei naţionale (mii de persoane, % din total) 1950 1960 1970 1980 1985 1989 mii % mii % mii % mii % mii % mii % 8377,2 100,0 9537,7 100,0 9875,0 100,0 10350,1 100,0 10586,1 100,0 10945,7 100 ată total p Populaţie ocu artă , 191,4 2,3 152,1 2,7 364,9 3,7 430,5 4,2 412,5 3,9 368,8 3,5 Învăţământ, cultură Dacă, pe totalul forţei de muncă ocupate în economia naţională în perioada 1950–1989, s-au menţinut creşteri numerice, în schimb în ceea ce priveşte populaţia ocupată în ramura învăţământ, cultură şi artă, evoluţia ascendentă în efective şi procente s-a menţinut numai pentru intervalul 1950–1980, de la 191,4 mii persoane şi 36 Ministere de l’Enseignement, Le Development de l’enseignement en RSR, Bucarest, 1984, p.19, p. 65. 37 Anuarul Statistic al României, 1990, p. 102–103. 9 ÎNVĂŢĂMÂNTUL ROMÂNESC 1948–1989 315 respectiv 2,3% din total în 1950, la 430,4 mii persoane şi respectiv 4,2%, din total în 1980, pentru a scădea la 412,5 mii persoane şi respectiv 3,9%, din total în 1985 şi la 378,8 mii persoane şi, respectiv, 3,4% din total, în 1989. Corespunzător, dinamica populaţiei ocupate din ramura învăţământ, cultură şi artă a înregistrat, comparativ cu 1950=100, creşteri de 132, în 1960, de 191, în 1970 şi 38 . de 225, în 1980, pentru a scădea la doar 216, în 1985 şi 195, în 1989 În concluzie, evoluţia generală a învăţământului românesc înregistrează, între 1948–1989, atât progrese, cât şi neajunsuri şi scăderi, în ceea ce priveşte numărul unităţilor şcolare de toate gradele, efectivelor cadrelor didactice şi numărul elevilor şi 39 , ilustrate de cifrele de mai jos. studenţilor şcolarizaţi Evoluţia învăţământului de toate gradele în România, 1938/1939–1989/1990 Învăţământ – Total 1938/ 1950/1960/ 1970/ 1980/ 1985/ 1989/ 1939 1951 1961 1971 1981 1986 1990 Unităţi şcolare (nr.) 15879 21078 23890 26861 29766 28961 27327 Populaţia şcolară 1781290 2319196 3195229 4344652 5584821 5592344 5544648 Copii de grădiniţă 90787 199096 354677 448244 935711 864332 835890 Elevi – total 1664014 2967093 2768563 37664523 4456341 4568214 4544251 Studenţi 26489 53007 71989 151885 192769 159798 164507 Personal didactic 55215 100089 137110 206823 258632 243963 229138 Grădiniţe de copii 1577 4435 7375 10366 13467 12811 12108 Personal didactic 1819 5826 12533 18887 38512 33522 31293 grădiniţă Şcoli primare şi 13654 15342 15110 14948 14381 14076 13357 gimnazii Personal did. şc. 39935 67146 93794 137786 156817 147147 141732 primare şi gimnazii Şcoli profesionale 224 546 519 403 603 753 798 Person. did. şc. 896 7808 7330 11775 1954 2517 1898 profesionale Licee 408 343 587 831 971 981 981 Person. did. licee 10371 5127 11467 23140 46500 47693 42519 Şcoli tehnice maiştri + 358 246 282 300 296 39 postliceale Institute de 16 45 42 51 44 44 44 învăţământ superior Facultăţi 33 136 131 195 134 132 101 Person did. înv. sup. 2194 8518 8917 13425 14592 12961 11696 Elevi la 10 000 1067 1267 1504 1859 2007 2010 1963 locuitori Studenţi la 10 000 17 32 39 75 87 72 71 locuitori 38 Ibidem. 39 Ibidem, p. 136–139. 316 DAN CONSTANTIN RĂDULESCU 10 Este evident că, în lipsa suportului material-financiar, în anii ’80 se înregistrează, în ceea priveşte evoluţia generală a învăţământului românesc, o situaţie nesatisfăcătoare, tradusă prin reducerea numărului unităţilor şcolare, diminuarea efectivelor cadrelor didactice şi, deci, scăderea pe total a capacităţilor de şcolarizare, mai ales în învăţământul preşcolar şi în cel superior. Evident, totul se derula pe fondul colapsului economic al regimului ceauşist, ce afecta şi materializarea corespunzătoare a politicilor de profil din sfera educaţiei. De altfel, şi la nivelul populaţiei, criza economică a determinat, în cursul aceleiaşi perioade, o diminuare constantă a cheltuielilor dedicate necesităţilor de învăţământ, educaţie şi cultură. Spre ilustrare, redăm mai jos un tabel cuprinzând evoluţia acestor cheltuieli, în procente, la diferite categorii de populaţie, respectiv pentru categoriile de salariaţi, ţărani şi pensionari. 40 Structura cheltuielilor de consum pentru cultură, învăţământ, educaţie (în procente) 1960 1970 1980 1985 1989 Salariaţi 7,0 6,7 5,4 4,6 4,5 Ţărani 11,5 2,8 2,9 2,3 2,0 Pensionari - 5,00 4,1 3,4 3,3 Dar şi mai elocvente sunt evoluţiile înregistrate de alocaţiile pentru învăţământ de la bugetul de stat, ce au declinat constant, de la 17 691,2 milioane lei, în 1980, la 17 344,9 milioane lei, în 1985, la 16 919,5 milioane lei, în 1986, la 16 012,0 milioane lei, în 1987, la 15 876,4 milioane lei, în 1988, pentru a spori nesemnificativ, pe fondul inflaţiei mascate din anii ’80, la 16 648,9 milioane lei, în 41 1989 . Pentru comparaţie, se redă mai jos evoluţia, în procente, a ponderii alocaţiilor destinate învăţământului de la bugetul de stat, între 1950–1989 (din totalul 42 bugetului de stat) . 1950 1960 1970 1980 1985 1986 1987 1988 1989 Alocaţii învăţământ 37,8 26,4 27,1 24,9 19,2 19,2 16,3 15,8 15,4 La fel de semnificativă a fost şi diminuarea alocaţiilor pentru învăţământ asigurate din bugetele de venituri şi cheltuieli ale administraţiilor locale, după cum 43 se vede în tabelul de mai jos . 40 Anuarul Statistic al României, 1991, p. 125. 41 Ibidem, 1990, p. 648–649 42 Ibidem. 43 Ibidem, p. 652–654. 11 ÎNVĂŢĂMÂNTUL ROMÂNESC 1948–1989 317 Execuţia bugetelor locale (în milioane lei, în procente %) 1950 1960 1970 1980 1985 1989 mil. % Mil. % mil. % mil. % mil. % mil. % Venituri 2209,8 100,0 10897,7 100,0 26005,9 100,0 5419,8 100,0 653053,6 100,0 27746,7 100,0 locale Venituri 771,4 100,0 5177,2 100,0 19198,2 100,0 26813,7 100,0 35073,4 100,0 27746,7 100,0 proprii Cheltuieli 2077,6 100,0 1063,2 100,0 23354,0 100,0 51987,9 100,0 50559,8 100,0 15476,9 100,0 totale Cheltuieli 770,9 137,1 2446,5 23,6 5750,7 24,6 11606 ,9 22,3 1288851 21,3 1518,4 8,0 învăţământ Este evidentă, şi la acest capitol, scăderea înregistrată, în anii ’80, prin comparaţie cu perioada 1950–1980, de volumul resurselor alocate învăţământului, similară, de altfel, cu evoluţia fondurilor alocate sistemului, între 1980–1989, de la bugetul de stat, deja prezentată. Consecinţa acestor reduceri bugetare a fost, în primul rând, diminuarea volumului lucrărilor de investiţii necesar funcţionării sistemului, în parametri corespunzători, aşa cum reiese din cele două tabele care urmează: 44 Investiţii realizate în economia naţională pe ramuri (milioane lei preţuri curente) 1950 1960 1970 1980 1985 1986 1987 1988 1989 Total 6304 27665 79990 210451 246302 249001 245473 240028 23411 Învăţământ 88 440 1184 2239 596 554 310 309 532 După cum se vede, creşterile înregistrate constant în ceea ce priveşte volumul investiţiilor alocate învăţământului, în perioada 1950–1980, au fost urmate, în anii ’80, de scăderi dramatice ale volumului acestor investiţii, mai ales în anii 1985–1988. Pentru ilustrarea în continuare a celor anterior afirmate, se dă tabelul ce 45 : reprezintă Dinamica investiţiilor realizate în economia naţională pe ramuri (1980 = 100) 1985 1986 1987 1988 1989 Învăţământ 21 20 11 11 9 În astfel de circumstanţe, s-a ajuns, pentru învăţământul românesc, în perioada 1980–1989, cum s-a evocat deja anterior, la o evoluţie de acută criză, mai ales în ceea ce priveşte funcţionarea curentă, în condiţiile în care tocmai ca urmare a amputărilor bugetare, nu s-a mai putut asigura înnoirea şi modernizarea corespunzătoare a bazei materiale – construcţii şi renovări de localuri de şcoală, săli de clasă, laboratoare, săli de sport, achiziţionarea de echipamente şi mobilier. 44 Anuarul Statistic al României 1990, p. 528–569. 45 Ibidem. 318 DAN CONSTANTIN RĂDULESCU 12 Totuşi, în concluzie, luată ca un întreg, perioada 1948–1989 a reprezentat, pentru învăţământul din România, o etapă de acumulări modernizări şi progrese notabile, înregistrate mai ales între 1950–1980, în ceea ce priveşte, promovarea accesului la educaţie pentru toţi cetăţenii României. Graţie profesionalismului personalului didactic, s-au depăşit chiar unele dintre ingerinţele determinate de aplicarea reformei şcolare din 1948 de sorginte stalinistă. S-a reuşit, astfel, treptat revenirea la tradiţiile româneşti edificate în domeniu, anterior lui 1948, proces cristalizat şi definitivat prin Legea Învăţământului din 1968, cu urmări benefice pentru evoluţia generală a şcolii româneşti, în sensul înregistrării de progrese mai mult decât importante: eradicarea analfabetismului, sporirea permanentă, atât a bazei materiale şi a efectivelor personalului didactic, cât, mai ales, a cifrelor de şcolarizare, la toate nivelurile şi profilele de învăţământ. Progresele au fost posibile, în principal, ca urmare a sporirii constante a resurselor financiar-materiale alocate sistemului, cu precădere între 1950 şi 1980. În schimb, criza economică din anii ’80, a determinat, urmare a scăderilor volumului de resurse alocate învăţământului românesc, o funcţionare anevoioasă, într-un regim de adevărată criză, ale cărei consecinţe au fost doar agravate de evoluţia înregistrată de sistem, după 1989. he study evidentiates the special importance given to the population free access to education by the totalitarian regime, T in Romania, after 1948. Due to larger and larger yearly budget funds alocated to education, mainly between 1950–1980, there were made significant progress for the education process – more schools, more professor, but, the most important among all, more pupils. Nevertheless, the 1948 education law, because of its stalinist nature, alterated many actions and efforts within the education process, so, finally, the authorities had been convinced to pass a new law. That happened in 1968. The new law could restore the old good Romanian traditions as existing before 1948, along with the latest findings in education and pedagogy. But the dramatic effects of the economic collapse, as registered after 1980, has put the education system in Romania in a difficult situation, worsened, after 1989, by the general post-december crisis. 